ગણેશ વિસર્જન કરવા માટે નીકળેલી શોભા યાત્રા દરમિયાન મુખ્ય રોડ પરથી પસાર થતી મારુતિ વાનને સાઈડ આપવાની વાતે ગણેશ મંડળના યુવકો સાથે થયેલી બોલાચાલીમાં ઉશ્કેરાયેલા વાનમાં બેઠેલા યુવકે પોતાની પાસે રાખેલ ચપ્પુથી ગણેશ મંડળના યુવકો પર જીવલેણ હુમલો કરતા ૬ યુવકોને થયેલી ઈજાઓમાં એક યુવકનું મોત થતા ઉશ્કેરાયેલા ટોળાએ હુમલો કરનારની મારુતિ વેન સળગાવી દેવા સાથે પોલીસ ચોકીને બાનમાં લેતા પોલીસે કરેલા લાઠી ચાર્જથી મહિલાઓએ પણ પોલીસ ચોકીનો ઘેરાવો કરવા સાથે ચોકી બહાર પોલીસનો હુરિયો બોલાવતા વાતાવરણ વધુ ગરમાય તેવું હોવાથી પોલીસ મોટો કાફલો સાયણ ગામે ખડકી દેવાતા કર્ફ્યુ જેવો માહોલ સર્જાયો હતો.